मसू हुंदा कद्‌द कोई 6 फुट दे लगभग हा। ओह् उसलै केह्‌रा ज्वान हा। उन्दी उमर उसलै पञाएं बरें दे लगभग ही। मु’ऐ पर थोड़ियां-थोड़ियां झुरड़ियां आई गेदियां हियां। बिरले-बिरले भज्जे दे दन्दें आले मुऐं पर चिट्टिआं मुच्छा इयां लबदियां हां जियां अद्‌दा चूप्पे दा गुलिऐ समेत छछला अम्ब। उसदा रंग कनक वन्ना हा। अक्खीं पर परानी तरजा दी ऐनक ते सिरै पर खब्बे पलङोरे बद्‌दी दी खाकी पग्ग उसी मुनीमें दे सरदारै थमां घट्ट दर्जा नईं ही दिन्दी। उसदी पतलूत ते बू-शर्ट बी खाकी रंगै दी ही, इस्सै आस्तै उस्सी जागत सिपाई आखदे हे। उसदी पतलूना दी करीज कदें ठीक हुंदी गै नईं ही। हुंदी बी कियां उसदी ड्यूटी गै मिट्‌टी-चिक्कड़ ते बर्खा पानियैं च फिरने आली ही।